Нядаўнія выказванні міністра Раўкова пра сістэму камплектавання Узброеных сілаў Беларусі выклікалі хвалю розных меркаванняў у грамадстве. Так сталася, што асноўныя меркаванні занялі жорстка палярныя пазіцыі. То бок альбо выключна прафесійнае войска, альбо захаванне наяўнай прызыўнай мадэлі. Кожны з гэтых прынцыпаў мае станоўчыя і адмоўныя бакі. І трэба адразу нагадаць, што яны не з’яўляюцца адзіна магчымымі, рэальна існыя сістэмы нашмат складанейшыя.